open-index/open-wikipedia-markdown huggingface dataset:
வெர்னத்சுகி ஆய்வு நிறுவனம்

**வெர்னத்சுகி ஆய்வு நிறுவனம்** () ஒரு உக்ரைனிய அண்டார்க்டிக் நிலையம். இது அண்டார்க்டிகாவில் உள்ள அர்ஜெண்டீனத் தீவுகளில் ஒன்றாகிய கலிந்தெசு தீவின் மாரினா எனும் இடத்தில்அமைந்துள்ளது. இது சோவியத் கனிமவியலாளர் விளாதிமிர் வெர்னாத்ஸ்கி நினைவாகப் பெயரிடப்பட்டுள்ளது.

## வரலாறு

### ஒன்றியப் பேரரசு (United Kingdom)

இந்த நிலையம் பிரித்தானிய ஒன்றியப் பேரரசால் 1947இல் அண்டார்க்டிகா விண்டர்த்தீவைச் சார்ந்த அர்ஜெண்டீனத் தீவில் ஃபால்க்லாந்து தீவுகளின் சார்பினர் அளக்கையின் F- களமாக]]. அல்லது அண்டார்க்டிகா விண்டர்த்தீவைச் சார்ந்த "அர்ஜெண்டீனத் தீவில் " அமைக்கப்பட்டது.

முந்தைய பிரித்தானிய கிரகாம்லாந்து தேட்டம் சார்ந்த இடத்தில் கட்டப்பட்ட முதன்மைக்குடில் "வர்டீ இல்லம்" எனக்  கட்டுமானத்தின்போது அங்கிருந்த எர்னசுட்டு ஷாக்கிள்டனின் பேரரசு அண்டார்க்டிக் கடப்புத் தேட்டத்தின் உறுப்பினரான சர் ஜேம்சு வர்டீ அவர்களின் நினைவாகப் பெயரிடப்பட்ட்து.

வர்டீ இல்லம் மீட்கப்பட்டு, வரலாற்றிட மரபுச் சின்னம் 62 என பெயர் மாற்றப்பட்ட்து.

இத்தளம் 1954 மே மாதத்தில் அருகில் உள்ள இன்றைய கலிந்தெசு தீவுக்கு மாற்றப்பட்டு அங்கு முதன்மைக் கட்டிடமும் கட்டப்பட்ட்து. அது "திருவிழா இல்லம்" எனப் பெயரிடப்பட்டது..

இத்தளம் **ஃபாரடே நிலையம்** என 1977 ஆகசுட்டில் பிரித்தானிய அறிவிய்லாளர் மைக்கேல் ஃபாரடே பெயர் மாற்றப்பட்ட்து.

## மேற்கோள்கள்

## வெளி இணைப்புகள்

*  Vernadsky Station website

*  Official website National Antarctic Scientific Center



File:Signpost at Vernadsky Station.JPG|உக்ரைன் வெர்னத்சுகி நிலையத் தகவற்கம்பம் பல்வேறு நகரங்களின் தொலைவுகளைக் காட்டுகிறது.

File:Tourists Visit Vernadsky Station.JPG| உக்ரைன் வெர்னத்சுகி நிலையத்தைப் பயணிகள் பார்வையிடல்

File:Water Tank at Vernadsky Station.JPG|உக்ரைன் வெர்னத்சுகி நிலையத் தண்ணீர்த் தொட்டி

File:Faraday Bar.JPG|உக்ரைன் வெர்னத்சுகி நிலையத்தில் உள்ள ஃபாரடே முற்றம்

File:Souvenir Shop at Vernadsky Station.JPG|உக்ரைன் வெர்னத்சுகி நிலைய மலர்க்கடை பயணிகளின் வருகையின்போது திறந்திருத்தல்



பகுப்பு:உக்ரைனில் அறிவியல் தொழில்நுட்பம்
பகுப்பு:வில்கெல்ம் தீவகம்
பகுப்பு:கிரகாம்லாந்து பாடிகள்
பகுப்பு: பிரித்தானிய அண்டார்க்டிக் அளக்கைத் தளம்
புரையழற்சி

**புரையழற்சி** (Sinusitis) அல்லது **சைனஸ் தொற்றுநோய்** அல்லது **நாசிப்புரையழற்சி** (rhinosinusitis), என்பது நாசிப்பக்க வடிகுழல்களில் அழற்சியினால் ஏற்படும் அறிகுறிகளைக் குறிப்பிடுகிறது. பொதுவான அறிகுறிகளாகக் கெட்டியான மூக்குச்சளி, மூக்கடைப்பு, முகத்தில் வலி ஆகியவற்றைக் குறிப்பிடலாம். காய்ச்சல், தலைவலி, நாற்றம், தொண்டைக் கமறல், இருமல் போன்றவை பிற அறிகுறிகளாகும். இருமல் இரவு நேரங்களில் கடுமையானதாக இருக்கும். கடுமையான உடல்நலச் சிக்கல்கள் ஏற்படுவது அரிதான ஒன்றாகும். நான்கு வாரங்களுக்குக் குறைவான காலம் நீடித்தால் கடிய நாசிப்புரையழற்சி எனவும் [(acute rhinosinusitis (ARS)], பன்னிரெண்டு வாரங்களுக்கு மேல் நீடித்தால் நாட்பட்ட நாசிப்புரையழற்சி [chronic rhinosinusitis (CRS)] எனவும் அழைக்கப்படுகிறது.

## மேற்கோள்கள்

பகுப்பு:அழற்சி
இருபிறப்பி

**இருபிறப்பி** அல்லது **இருபிறப்பிச் சொல்** (*Hybrid* or *Hybrid word*) என்பது இரு வெவ்வேறு மொழிகளின் பகுதிகள் சேர்ந்து உருவாகும் சொல் ஆகும்.

## தமிழ் மொழியில் பயன்படுத்தப்படும் இருபிறப்பிகள்

*திருமதி: திரு + மதி = திருமதி. இது திரு என்னும் தமிழ்ச் சொல்லும் பெண்பாலை உணர்த்தும் மதி (மதீ) என்னும் வடசொல்லும் இணைந்த இருபிறப்பி ஆகும். இதற்கு இணையான தமிழ்ச் சொல் திருவாட்டி ஆகும்.
*சக்களத்தி: சக்களத்தி = சகக்களத்தி.
*கோவலன்: கோவலன் = கோபாலன்.

## மேற்கோள்கள்

பகுப்பு:சொற்பிறப்பியல்
பகுப்பு:ஆங்கிலம்
குவியத் தூரம்

ஒளியியல் தொகுதியொன்றின் **குவியத் தூரம்** (*focal length*) என்பது, எவ்வளவு வலுவாக அத்தொகுதி ஒளியைக் குவியச் செய்கிறது அல்லது விலகச் செய்கிறது என்பதைக் காட்டும் ஒரு அளவு ஆகும். வளியில், ஒரு ஒளியியல் தொகுதியின் குவியத் தூரம், அத்தொகுதியில் படும் இணையான ஒளிக்கதிர்கள் குவியும் புள்ளிக்கும் (குவியப் புள்ளி) தொகுதிக்கும் இடையிலான தூரத்தைக் குறிக்கும். ஒளியை விலகச் செய்யும் தொகுதிகளைப் பொறுத்தவரை, இணையாக வரும் ஒளிக்கதிர்கள் விரிந்து செல்லும்போது எப்புள்ளியில் இருந்து வருவதாகத் தோன்றுகிறதோ அப்புள்ளிக்கும், தொகுதிக்கும் இடையிலான தூரமே குவியத் தூரம் ஆகும்.

## மெல்லிய வில்லைகள்
வளியில் மெல்லிய வில்லைகளுக்கான குவியத் தூரம் வில்லையின் மையத்துக்கும் குவியப் புள்ளிக்கும் இடையிலான தூரம் ஆகும். குவிக்கும் வில்லைகளுக்கு (எ.கா: குவி வில்லை) குவியத் தூரம் நேர்ப் பெறுமானமாக இருக்கும். விரிக்கும் வில்லைகளுக்கு (எ.கா: குழி வில்லை) குவியத் தூரம் எதிர்ப் பெறுமானமாக இருக்கும்.

மெல்லிய வில்லையைப் பயன்படுத்தி தொலைதூர ஒளி மூலம் ஒன்றின் விம்பத்தைத் திரையொன்றில் உருவாக்குவது மூலம் அவ்வில்லையின் குவியத் தூரத்தைக் கணிக்க முடியும். திரையில் இருந்து வில்லையின் தூரத்தை மாற்றுவதன் மூலம் திரையில் தெளிவான விம்பம் தோன்றும்படி செய்ய வேண்டும். கீழ்க் காணும் சமன்பாட்டின் மூலம் குவியத் தூரம் *f* ஐக் கணிக்கலாம்:
:\frac{1}{f} =\frac{1}{u}+\frac{1}{v}\ ,

இங்கே *u* ஒளி முதலுக்கும் வில்லைக்கும் இடையிலான தூரம். *v* வில்லைக்கும் திரைக்கும் இடையில் உள்ள தூரம்.

பகுப்பு:வடிவ ஒளியியல்
பகுப்பு:ஒளிப்படவியல்
முலையழற்சி

**முலையழற்சி** (Mastitis) என்பது முலைத் திசுக்களில் ஏற்படும் அழற்சியைக் குறிக்கிறது.  இஸ்டெபிலோகாக்கசு ஆரியசு (Staphylococcus aureus) பாக்டீரியா இத்தகு அழற்சி ஏற்படுவதற்கு முதன்மை நோய்க்காரணியாக விளங்குகிறது என்றாலும், இஸ்டெபிலோகாக்கசு எபிடெர்மிடிஸ் (Staphylococcus epidermidis) மற்றும் இஸ்ட்ரெப்ட்டோக்காக்கசு (Streptococcus) போன்ற நுண்ணுயிரிகள் சிலவேளைகளில் அழற்சியடைந்த முலைத் திசுக்களிலிருந்துப் பிரித்தெடுக்கப்பட்டுள்ளன.

## மேற்கோள்கள்

பகுப்பு:அழற்சி
பகுப்பு:மார்பக நோய்கள்
ஆர்சனசு அமிலம்

**ஆர்சனசு அமிலம்** *(Arsenous acid )* என்பது H3AsO3 என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். இது ஆர்சனியசு ஆமிலம் என்றும் அழைக்கப்படுகிறது. நீர்த்த கரைசல் நிலையிலேயே அறியப்படும் இச்சேர்மம் தூய்மையான நிலையிலுள்ள வேதிப்பொருளாக தனிமைப்படுத்தப்படவில்லை. இருந்தபோதிலும் இப்பண்பால் As(OH)3  சேர்மத்தின் தனித்துவத்திற்கு இழுக்கு ஏதுமில்லை

## பண்புகள்
ஆர்சனிக்குடன் மூன்று ஐதராக்சில் தொகுதிகள் பிணைக்கப்பட்ட பட்டைக்கூம்பு மூலக்கூறு வடிவத்தில் As(OH)3 காணப்படுகிறது. ஆர்செனசு அமிலக் கரைசலின் 1H அணுக்கரு காந்த அலைமாலையில் மூலக்கூறின் உயர் சீரொழுங்கிற்கு ஒற்றைக் குறிகை முரணற்று காணப்படுகிறது. இதற்கு மாறாக இதனுடன் பெயரளவில் தொடர்புடைய பாசுபரசு வழிப்பொருட்கள் (H3PO3) பிரதானமாக HPO(OH)2 வடிவத்தை ஏற்கின்றன;P(OH)3 என்பது மிகச்சிறு சமநிலைப் பாகமாக அத்தகைய கரைசல்களில் காணப்படுகிறது. ஆர்சனிக் மற்றும் பாசுபரசு சேர்மங்களின் இத்தைகைய மாறுபட்ட குணங்கள் ஒரு குறிப்பிட்ட வகையான போக்கை பிரதிபலிக்கின்றன. இதன்படி உயர் ஆக்சிசனேற்ற நிலையிலுள்ள முதன்மைத் தொகுதித் தனிமங்களில்  அடர்குறை உலோகங்கள் அடர்மிகு ஓரின உலோகங்களைவிட அதிக நிலைப்புத் தன்மையுடன் காணப்படுகின்றன

## வினைகள்
ஆர்சனிக் மூவாக்சைடை தண்ணீரில் நீராற்பகுக்கும்போது அது மெதுவாக நீராற்பகுப்பு அடைந்து ஆர்சனசு அமிலத்தைக் கொடுக்கிறது. இதனுடன் காரத்தைச் சேர்க்கும் போது ஆர்சனிக் அமிலம், [AsO(OH)2]−, [AsO2(OH)]2−, மற்றும் [AsO3]3−.என்ற ஆர்செனைட் அயனிகளாக மாற்றப்படுகிறது. முதல் அமிலத்தன்மை எண் மதிப்பு (pKa) 9.2 என்பதால் ஆர்சனசு அமிலம் ஒரு வீரியம் குறைந்த அமிலமாகும். ஆர்சனசு அமிலம் மற்றும் அதனுடைய இணை காரங்களின் இயற்பண்புகளால் நீர்த்த ஆர்சனிக் மூவாக்சைடின் வினைகள் நிகழ்கின்றன.

## நச்சுத்தன்மை
ஆர்சனிக் சேர்ந்துள்ள சேர்மங்கள் யாவும் அதிக நசுத்தன்மை கொண்டனவாகவும் புற்றுநோயாக்க வேதிப்பொருட்களாகவும் உள்ளன. இதனுடைய நீரிலி வடிவம் மற்றும் ஆர்சனிக் மூவாக்சைடு சேர்மங்கள் களைக்கொல்லி, பூச்சிக்கொல்லி மற்றும் எலிக்கொல்லிகள் தயாரிக்கப் பயன்படுகின்றன.

## மேற்கோள்கள்

* 

## வெளி இணைப்புகள்
* Case Studies in Environmental Medicine - Arsenic Toxicity

பகுப்பு:காடிகள்
பகுப்பு:ஆர்சனிக்கு சேர்மங்கள்
பகுப்பு:ஐதரசன் சேர்மங்கள்
யோனியழற்சி

**யோனியழற்சி** (Vaginitis) யோனியில் ஏற்படும் அழற்சியைக் குறிக்கிறது. இதனால் பெண்குறியில் கழிவு, தோல் அரிப்பு, வலி ஆகியவை ஏற்படுகிறது. அடிக்கடிப் புணர்புழையில் எரிச்சல், நோய்த்தொற்று ஆகியவற்றுடன் தொடர்புடையதாக உள்ளது. யோனியழற்சி, சாதரணமாக நோய்த்தொற்றினால் ஏற்படுகிறது. யோனியழற்சியின் மூன்று முதன்மையான வகைகள்: அதிகளவு பாக்டீரியா வளர்வதால் ஏற்படும் பாக்டீரிய நுண்ணுயிர் நோய் (bacterial vaginosis; BV), கண்டிடா அல்பிக்கன்சு என்னும் பூஞ்சனத்தால் ஏற்படும் பெண்குறிப் பூஞ்சன நோய் (vaginal candidiasis), டிரைகோமானசு வெஜினாலிசு என்னும் முதலுயிரி ஒட்டுண்ணியால் ஏற்படும் திரிக்கோமோனியம் (trichomoniasis). நோய்தொற்றுகளைப் பொறுத்து அறிகுறிகள் வேறுபடும் என்றாலும் சில பொதுவான அறிகுறிகள் யோனியழற்சியில் உண்டு. அதே நேரத்தில், அறிகுறிகள் இல்லாமலும் யோனியழற்சி ஏற்படலாம்.

## மேற்கோள்கள்

பகுப்பு:அழற்சி
விரையழற்சி

**விரையழற்சி** (Orchitis, orchiditis) என்பது விந்தகங்களில் (விரைகளில்) ஏற்படும் அழற்சியைக் குறிக்கும். இத்தகு அழற்சி ஏற்படும்போது விரைகளில் வீக்கம், கடும் வலி, அடிக்கடி கிருமித் தொற்று ஏற்படுதல் காணப்படும். அரிதாக, இது விரைமேல் நாள அழற்சி (didymitis) என்றும் அறியப்படுகிறது.

## அறிகுறிகள்
விரையழற்சியின் கீழ்காணும் அறிகுறிகள் திடீரெனத் தோன்றக்கூடியவையாகும்:
* ஒன்று அல்லது இரண்டு விரைகளிலும் வீக்கம்
* விரைகளில் மிதமான அல்லது கடும் வலி 
* விரைகளில் காணப்படும் சில வாரங்களே நீடிக்கக்கூடிய மிருதுத்தன்மை
* காய்ச்சல் 
* குமட்டல், வாந்தி

## மேற்கோள்கள்

பகுப்பு:அழற்சி
பகுப்பு:ஆண் இனப்பெருக்கத் தொகுதி நோய்கள்
குவியம் (ஒளியியல்)

வடிவ ஒளியியலில், **குவியம்** என்பது ஒரு பொருளிலிருந்து வரும் ஒளிக்கற்றைகள் குவியும் புள்ளி ஆகும். கருத்துரு அடிப்படையில் குவியம் என்பது ஒரு புள்ளி எனினும், உண்மையில் குவியத்துக்கு இட அளவு உண்டு. இது தெளிவில் வட்டம் (blur circle) எனப்படும். இந்தச் சீர்மையற்ற குவிதல் ஒளியியல் பிறழ்ச்சியினால் ஏற்படக்கூடும். குறிப்பிடத்தக்க அளவில் பிறழ்ச்சி இல்லாவிட்டால், மிகச் சிறிய அளவான ஏரி வட்டு (Airy disc) எனப்படும் தெளிவில் வட்டம் உருவாகும். இது ஒளியியல் தொகுதியின் ஒளி உட்செல்லும் துளையினால் ஏற்படும் ஒளி விலக்கத்தினால் (diffraction) உருவாகிறது. துளையின் விட்டம் பெரிதாகும்போது பிறழ்ச்சியும் அதிகரிக்கும்.

**முதன்மைக் குவியம்** அல்லது **குவியப் புள்ளி** என்பது ஒரு சிறப்புக் குவியம் ஆகும்.
* ஒரு வில்லை, அல்லது கோள அல்லது பரவளைவு ஆடிக்கு, அவற்றின் அச்சுக்கு இணையாகச் செல்லும் இணை ஒளிக்கதிர்கள் குவியும் இடமே இது. ஒளி ஒரு வில்லையின் இரண்டு பக்கங்களினூடாகவும் உட்செல்ல முடியும் என்பதால், ஒரு வில்லைக்கு பக்கத்துக்கு ஒன்றாக இரண்டு குவியப் புள்ளிகள் இருக்கும்.

## மேற்கோள்கள்


பகுப்பு:வடிவ ஒளியியல்
பகுப்பு:ஒளிப்படவியல்
ஆசர்பைசான் வான்சேவை நிறுவனம்

**அஸர்பைஜன் ஏர்லைன்ஸ்** அல்லது **அஸல்** (*Azerbaijan Airlines* அல்லது *AZAL*) என்றும் அழைக்கப்படும் இவ்விமானச்சேவை அஸர்பைஜனின் மிகப்பெரிய விமானச் சேவையாகும். பக்கூவை இது தனது அடிப்படைத்தளமாகக் கொண்டுள்ளது. இவ்விடம் கெய்டார் அலியேவ் சர்வதேச விமான நிலையத்திற்கு அருகில் உள்ளது. இந்த விமானச் சேவையின் விமானக் குழுவில் உள்ள 30 விமானங்கள் ஆசியா, சிஸ், ஐரோப்பா மற்றும் அமெரிக்காவின் பகுதிகளில் சுமார் 57 இடங்களுக்கு தனது சேவையினை புரிகிறது. அஸர்பைஜன் ஏர்லைன்ஸ் சர்வதேச வான்வழிப் போக்குவரத்திற்கான குழுமத்தில் ஒரு உறுப்பினராகவும் உள்ளது.

## இலக்குகள்

## கோட்ஷேர் ஒப்பந்தங்கள்
நவம்பர் 2013 இன் படி, அஸர்பைஜன் ஏர்லைன்ஸ் பின்வரும் நிறுவனங்களுடன் தனது கோட்ஷேர் ஒப்பந்தங்களைக் கொண்டுள்ளது.

* ஏர் ஃபிரான்ஸ்
* ஈரான் ஏர் 
* அலிடாலியா
* ஆஸ்திரியன் ஏர்லைன்ஸ்
* பெலவியா
* லுஃப்தான்சா
* பெகசஸ் ஏர்லைன்ஸ்
* எஸ்7 ஏர்லைன்ஸ்
* துருக்கி ஏர்லைன்ஸ்
* கத்தார் ஏர்வேஸ்

## உயர்தர வழித்தடங்கள்
அஸர்பைஜன் ஏர்லைன்ஸ் உயர்தர வழித்தடங்களாக இஸ்தான்புல் – காண்ஜா, மாஸ்கோ – பீட்டர்ஸ்பெர்க், ட்பிலிஸி – டோஹா மற்றும் டோஹா – ட்பிலிஸி ஆகிய வழித்தடங்களைக் கொண்டுள்ளது. இந்த வழித்தடங்களுக்கு முறையே வாரத்திற்கு சுமார் 7, 7, 7 மற்றும் 7 விமானங்களை செயல்படுத்துகிறது.

## விமானக் குழு
நவம்பர் 2012 இன் படி, அஸர்பைஜன் ஏர்லைன்ஸின் விமானக்குழு வயது 7.4 ஆண்டுகள் ஆகும்.

## குறிப்புகள்

பகுப்பு:அசர்பைசானியப் வானூர்தி நிறுவனங்கள்
பகுப்பு:விமானசேவை நிறுவனங்கள்
பார்னம் விளைவு

**பார்னம் விளைவு** (*Barnum effect*) என்பது பலருக்கும் பொதுவாக ஒத்துப்போகக்கூடிய, பொத்தாம்பொதுவான சில ஆளுமை தொடர்பான விவரணைகளைத் தனிநபர்களிடம் கொடுத்துச் சோதிக்கும்போது அவை தம்மையே மிகத்துல்லியமாகக் குறிப்பனவாக அவர்கள் கருதுவது பற்றிய அவதானிப்பைக் குறிக்கிறது. இது **ஃபோரெர் விளைவு** (*Forer effect*) என்றும் அழைக்கப்படுகிறது. சோதிடம், குறிசொல்லுதல், கையெழுத்து ஆளுமையியல், முன்னுணர்ந்து சொல்லுதல், சில குறிப்பிட்ட ஆளுமைத் தேர்வுகள் போன்றவை பரவலாக ஏன் ஏற்றுக்கொள்ளப்படுகின்றன என்பதற்கான காரணத்தை ஓரளவு இவ்விளைவு விளக்குகிறது எனலாம்.

மேற்கூறியவாறு பொத்தாம்பொதுவான- ஆனால் பலரும் தம்மையே குறிப்பதாகக் கருதிக்கொள்ளக்கூடிய- விவரிப்புகளுக்கான எடுத்துக்காட்டுகள் வருமாறு:

பகுப்பு:சோதிடம்
பகுப்பு:உளவியல் விளைவுகள்
டேனிஷ் - தமிழ் அகராதி

**டேனிஷ் - தமிழ் அகராதி** என்பது அ. பாலமனோகரனால் தொகுக்கப்பட்டு 1993 ஆம் ஆண்டு வெளிவந்த ஒரு அகராதி ஆகும்.  ஈழப்போர் காரணமாக டென்மார்க்கிற்கு புலம்பெயர்ந்த ஈழத்தமிழர்களுக்குப் பயன்படும் வண்ணம், அவ்வாறு புலம்பெயர்ந்த அ. பாலமனோகரனால் இந்த அகராதி தொகுக்கப்பட்டது.  இது டேனிஷ் மண்ணின் 11வது பிறமொழி அகராதியாக டேனிஷ் அரசினால் மதிக்கப்பெற்று அவர்களாலேயே நூலாகப் பதிப்பிக்கவும் பெற்றுள்ளது.

## மேற்கோள்கள்


பகுப்பு:டேனிய தமிழ் அகராதிகள்
த. தர்மகுலசிங்கம்

**த. தர்மகுலசிங்கம்** ஈழத்தைச் சேர்ந்த, டென்மார்க்கில் வாழும் ஒரு எழுத்தாளர், மொழிபெயர்ப்பாளர் ஆவார்.  டேனிசு மொழியில் இருந்து நேரடியாக இவர் செய்துவரும் மொழியாக்கங்களுக்காகாக இவர் பெரிதும் அறியப்படுகிறார்.

"இவர் டேனிஷ் மொழியிலிருந்து அனசனின் சிறுகதைகளைத் தொகுத்து தாய், பாட்டி என்று இரண்டு தொகுதிகளை வெளியிட்டுள்ளார். தாய் 1996இல் அனசனின் 17 கதைகளைக் கொண்டதாக வெளிவந்திருந்தது. ஐந்தாண்டுகளின் பின்னர் 2001இல் பாட்டி என்ற தலைப்பில் மேலும் 14 கதைகளுடன் அடுத்த கதைத்தொகுதியை இவர் வெளியிட்டிருந்தார். கடந்த ஓகஸ்ட் 2007இல் தர்மகுலசிங்கத்தின் மேலும் இரண்டு மொழிபெயர்ப்பு நூல்கள் வெளிவந்துள்ளன."

## படைப்புகள்
* எனது வாழ்க்கை ஒரு அழகான கதை - மொழிபெயர்ப்பு
* தாய்  - மொழிபெயர்ப்புச் சிறுகதைத் தொகுதி
* பாட்டி - மொழிபெயர்ப்புச் சிறுகதைத் தொகுதி

## மேற்கோள்கள்
 

பகுப்பு:டேனிய-தமிழ் மொழிபெயர்ப்பாளர்கள்
பகுப்பு:டென்மார்க் தமிழர்கள்
சுவீடிசு - தமிழ் அகராதி

**சுவீடிசு - தமிழ் அகராதி** (Swedish - Tamil dictionary) என்பது எஸ். கிருபாகரன் என்பவரால் சுவீடன் நாட்டிலுள்ள  தும்பா என்னும் இடத்தில் தொகுக்கப்பட்டு 2006 ஆம் ஆண்டு வெளிவந்த ஓர் அகராதி ஆகும். இந்த அகராதி, 235 பக்கங்களைக் கொண்டது. 

முன்பு, உல்லா சந்த்கிரென் என்பவரால் தொகுக்கப்பட்டு 1992 ஆம் ஆண்டு வெளிவந்த தமிழ்-சுவீடிசு-தமிழ் அகராதி 59 பக்கங்களைக் கொண்டுள்ளது; இது உப்சாலா பல்கலைக்கழகத்தால்  வெளியிடப்பட்டதாகும்..

## மேற்கோள்கள்

பகுப்பு:சுவீடிசு தமிழ் அகராதிகள்
கருப்புத் தாமரைக்கோழி

[right|thumb| [இந்தியா, மேற்கு வங்கத்தின், கல்கத்தாவில் ஒரு பறவை .]]
**கருப்புத் தாமரைக்கோழி** (*Metopidius indicus*, *Bronze-winged jacana*, தாமிர இறக்கை இலைக்கோழி) என்பது இலைக்கோழி இனத்தைச் சேர்ந்த ஒரு பறவையாகும். இப்பறவை இந்தியா, தென்கிழக்காசியா,  தெற்கு சீனா, தெற்கு சுமத்ரா, மேற்கு ஜாவா ஆகிய இடங்களில் காணப்படுகிறது. இது இலங்கையில் இதுவரை பதிவு செய்யப்படவில்லை.

## தோற்றம்
பொதுவாகப் பார்த்தால் இது நீலத் தாழைக்கோழி போல காணப்படுகிறது. கௌதாரியின் அளவு உள்ளது. இதன் தலை, கழுத்து, மார்பு ஆகியன மினுமினுக்கும் கறுப்பு நிறமுடையதாகவும், இறகுகளும், முதுகும் தாமிர நிறத்தில் இருக்கும்.

## கள இயல்புகள்
இலைக்கோழிகளுக்கு உரிய தாமரையிலையின் மீது நடக்கும் இயல்பு இதற்கும் உண்டு.

## பரவலும் வாழிடமும்
தாமிர இறக்கை இலைக்கோழியினம் இந்தியத் துணைக்கண்டம் (இலங்கை அல்லது மேற்கு பாக்கித்தான் தவிர) மற்றும் தென்கிழக்கு ஆசியாவில் முக்கியமாக குறைந்த உயரத்தில் பரவலாக காணப்படுகிறது. இந்த சிற்றினம் மற்றும் நீளவால் தாழைக்கோழி சிற்றினம் ஆகிய இரண்டும் ஒரே வாழ்விடத்தில் காணப்படலாம். இது வறட்சி மற்றும் மழைய போன்ற பருவகால பரவலைத் தவிர, பிற நேரங்களில் ஒரே இடத்தில் வாழக்கூடியன.  இவை ஈரநிலம் மற்றும் அறிமுகப்படுத்தப்பட்ட களைகளால் மூடப்பட்ட ஈரநிலங்களைப் பயன்படுத்த வல்லன. இனப்பெருக்கம் செய்யும் போது ஐபோமியா அக்குவாட்டிகா இலை அட்டைகளைப் பயன்படுத்துகின்றன.

## மேற்கோள்

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தமிழ்நாட்டில் காணப்படும் பறவைகள்
விரை வீக்கம்

**விரை வீக்கம்** (*hydrocele* / *hydrocoele*) என்பது ஆண்களின் விரையைச் (Testicle) சுற்றியிருக்கும் சவ்வுப் பையில் அளவுக்கதிகமாக நீர் சுரப்பதால் விரை வீக்கம் உண்டாகிறது. சிலருக்கு இந்தச் சுரப்பு நீர் சாதாரண அளவில் சுரந்தாலும், சுரப்பு நீர் உடலுக்குள் திரும்பிச் செல்கிற நிணநீர்ப் பாதையை அடைத்துக் கொள்வதால் விரை வீக்கம் உண்டாகிறது. யானைக்கால் நோய் (Filariasis) நோயினால் கூட விரை வீக்கம் ஏற்படுவதுண்டு.

விரையின் ஒரு பக்கத்திலோ அல்லது இரு பக்கத்திலோ வீக்கங்கள் காணப்படுவது இதன் அறிகுறியாகும்.

அறுவை மருத்துவத்தாலும் விரை வீக்கத்தை குணப்படுத்த இயலும். மருந்து மாத்திரைகளால் விரை வீக்கத்தை குணப்படுத்த இயலாது. விரை வீக்கம் பரம்பரை நோயன்று.
## மேற்கோள்கள்


## வெளி இணைப்புகள்
*விரை வீக்க அறுவை மருத்துவம்; காணொளிக் காட்சி

பகுப்பு:ஆண் இனப்பெருக்கத் தொகுதி நோய்கள்
அஜந்தா விரைவுவண்டி

**அஜந்தா விரைவுவண்டி** (, , ) என்னும் வண்டியை இந்திய ரயில்வே இயக்குகிறது. இது செகந்திராபாத்தில் இருந்து மகாராட்டிராவின் நாசிக் மாவட்டத்திலுள்ள மன்மாட் சந்திப்பு வரை செல்கிறது. இதற்கு அஜந்தா குகைகளின் நினைவாக பெயர் சூட்டப்பட்டது.

## வரலாறு
அஜந்தா விரைவுவண்டி, கிழக்கு மகாராஷ்டிராவினை, தெலுங்கானாவின் வட மேற்குப்பகுதியுடன் இணைக்கும் தொடருந்துகளில் முக்கியமான தொடருந்த சேவையாகும்.  இது பழைய ஹைதராபாத் – கோதாவரி பள்ளத்தாக்கு தொடருந்துசேவையைச் சேர்ந்த கச்சேகுடா–நிசாம்பாத்–நான்டெட்– ஔரங்காபாத் வழிப்பாதையில் பயணித்த மக்களால் இந்த வண்டி ’கச்சேகுடா விரைவுவண்டி’ எனவும் அழைக்கப்பட்டது. இந்த விரைவுவண்டி 1960 களில் குறுகிய பாதைத் தொடருந்தாகக் காச்சேகுடா ரயில் நிலையத்தில் இருந்து மன்மாட் ரயில் நிலையத்திற்கு நிசமாபாத், நான்டட் மற்றும் ஔரங்கபாத் வழியே செயல்படும் தொடர்வண்டியாக அறிமுகப்படுத்தபட்டது.

அஜந்தா விரைவு ரயில் குறுகியப்பாதையில் செயல்பட்ட இந்தியாவின் அதிவிரைவு ரயிலாகும். 1967 இல் இதன் வேகம் மணிக்கு 42.5 கிலோ மீட்டர் (மணிக்கு 26.4 மைல்கள்).

## வழிப்பாதை மற்றும் நிறுத்தங்களுக்கான நேரங்கள்

## வண்டி எண் 17063
இது மன்மாட் சந்திப்பில் இருந்து, செகந்திராபாத் சந்திப்பு வரை செயல்படுகிறது. 11 மணி நேரம் மற்றும் 55 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 20 நிறுத்தங்களைக் கொண்டு செயல்படுகிறது. மணிக்கு சராசரியாக 52 கிலோ மீட்டர் வேகத்தில் சுமார் 621 கிலோ மீட்டர் தொலைவினை 11 மணி நேரம் மற்றும் 55 நிமிடங்களில் கடக்கிறது. இது மான்மட் மற்றும் செகந்திராபாத் ஆகியவற்றிற்கு இடைப்பட்ட 87 ரயில் நிறுத்தங்களில் 20 நிறுத்தங்களை மட்டுமே கொண்டிருக்கிறது. புறப்படும் நேரத்தில் கிட்டத்தட்ட சரியான நேரத்திற்கும், சென்றடையும் நேரத்தில் 7 நிமிடங்கள் தாமதத்தினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.

L – SLR – GEN – GEN – HA1 – A2 – A1 – B2 – B1 – S14 – S13 – S12 – S11 – S10 – S9 – S8 – S7 – S6 – S5 – S4 – S3 – S2 – S1 – GEN - SLR

## வண்டி எண் 17064
இது செகந்திராபாத் சந்திப்பில் இருந்து மன்மாட் சந்திப்பு வரை செயல்படுகிறது. 12 மணி நேரம் 45 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 20 நிறுத்தங்களைக் கொண்டு செயல்படுகிறது. மணிக்கு சராசரியாக 48 கிலோ மீட்டர் வேகத்தில் சுமார் 621 கிலோ மீட்டர் தொலைவினை 12 மணி நேரம் 45 நிமிடங்களில் கடக்கிறது. செகந்திராபாத் சந்த்திப்பு மற்றும் மான்மட் சந்திப்புகளுக்கு இடைப்பட்ட 87 ரயில் நிறுத்தங்களில் 20 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக இரு நிமிடங்கள் தாமதத்தினையும், சென்றடையும் நேரத்தில் சராசரியாக 14 நிமிடங்கள் விரைவாக அடையும் தன்மையினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.

L – SLR – GS1 – S1 – S2 – S3 – S4 – S5 – S6 – S7 – S9 – S10 – S11 – S12 – S13 – B1 – B2 – A1 – A2 – HA1 – GS2 – GS3 – SLR

## நிறுத்தங்கள்

#மன்மத்
#நாகர்சோல்
#ரோட்டேகாவ்ன்
#லாசூர்
#அவுரங்காபாத்
#ஜால்னா
#பார்ட்டூர்
#செலு
#மன்வத் ரோடு
#பர்பணி சந்திப்பு
#பூர்ணா சந்திப்பு
#நாந்தேடு
#முதுகேடு
#தர்மாபாத்
#பாசர்
#நிசாமாபாத்
#காமரெட்டி
#மேட்சல்
#சிக்கந்தராபாத்

## மேலும் பார்க்க
* மால்வா எக்ஸ்பிரஸ்
* அமராவதி விரைவுவண்டி
* அவந்திகா விரைவுவண்டி
* போபால் விரைவுவண்டி
* போபால் சதாப்தி
* ராஜ்கோட் செகந்திராபாத் விரைவுவண்டி

## சான்றுகள்

## இணைப்புகள்
* அஜந்தா விரைவுவண்டியின் கால அட்டவணை

பகுப்பு:இந்திய விரைவுவண்டிகள்
அனந்தபுரி விரைவு வண்டி

**அனந்தபுரி விரைவுவண்டி** () சென்னை எழும்பூர்-கொல்லம் இடையே மதுரை, திருச்சிராப்பள்ளி வழியாக கார்டு லைனில் இயக்கப்படுகின்றது. இது தினமும் இயக்கப்படும். சென்னை எழும்பூரிலிருந்து வண்டி எண்:20635 19:50 மணிக்கு புறப்பட்டு கொல்லம் சந்திப்பை மறுநாள் 11:00க்கு வந்தடையும், மறுமார்க்கத்தில் வண்டி எண்:20636 கொல்லம் சந்திப்பிலிருந்து 14:40க்கு புறப்பட்டு மறுநாள் காலை சென்னை எழும்பூரை 06:40 மணிக்கு அடைகிறது.இது WAP-4 எனும் 5350HP மற்றும் WAP-7 எனும் 7000HP திறன் கொண்ட இரு மின்சார எஞ்சின்கள் கொண்டு இயக்கப்படுகிறது.

## வரலாறு
இந்த ரயிலின் தொடக்க விழா ஜூன் 30, 2002 அன்று நடைபெற்றது. முதலில் வாரத்திற்கு ஆறு நாட்கள் மட்டும் இயக்கப்பட்டது, பின்னர் 2005 ஆம் ஆண்டில் இது தினசரி ரயிலாக மாற்றப்பட்டது. ஆரம்பத்தில் இது  மற்றும்  இடையே ஓடியது. திருவனந்தபுரம் நகரத்தின் பெயரால் இது அனந்தபுரி என்று பெயரிடப்பட்டது. 2017 ரயில்வே பட்ஜெட்டில், இது நவம்பர் 1, 2017 முதல் கொல்லம் வரை நீட்டிக்கப்பட்டது.

## வழித்தடம்
இது திருவனந்தபுரம் சென்ட்ரல், நாகர்கோவில், திருநெல்வேலி, மதுரை, விருதுநகர், திருச்சிராப்பள்ளி- விழுப்புரம் இடையே உள்ள குறைந்த தூரப் பாதையான *'கார்டு லைன்* வழியாக இயக்கப்படுகின்றது.

## கால அட்டவனை

## பெட்டி வரிசை

இந்த விரைவு வண்டியில் ஐ. சி. எப். (UTKRISHT) 23 பெட்டிகள் பின்வரும் வரிசையில் இணைக்கப்பட்டுள்ளன.

## மேற்கோள்கள்

பகுப்பு:தமிழகத்தில் தொடருந்து போக்குவரத்து
பகுப்பு:இந்திய விரைவுவண்டிகள்
குருவாயூர் விரைவுவண்டி

**குருவாயூர் விரைவுத் தொடருந்து** (Guruvayur Express) இந்தியாவின் தென்னக இரயில்வேயினால் குருவாயூருக்கும் சென்னைக்கும் இடையே தினமும் இயக்கப்படும் விரைவுத் தொடருந்து ஆகும். முதலில் இது கேரளாவின் தலைநகரான திருவனந்தபுரத்துக்கும் குருவாயூருக்கும் இடையே இயக்கப்பட்டது, பின்னர் படிப்படியாக நாகர்கோவில், மதுரை, சென்னை வரை நீட்டிக்கப்பட்டது. கடந்த 2013-14 இரயில்வே நிதிநிலை அறிக்கையில் இந்த விரைவுவண்டியின் இணைப்பாக மதுரை-தூத்துக்குடி இடையே இணைப்பு இரயில் இயக்கப்படும் என்று அறிவிக்கப்பட்டது. இந்த தொடருந்து தமிழ்நாட்டின் முக்கிய நகரங்களை கேரளாவின் திருவனந்தபுரம், கொச்சி ஆகிய நகரங்களோடு இணைக்கிறது. இது கேரளாவின் ஆலப்புழா வழியே செல்கிறது.
இந்த தொடருந்து நாகர்கோவில், திருநெல்வேலி, மதுரை, திருச்சிராப்பள்ளி ஆகிய நகரங்களை பகல்நேரத்தில் சென்னையோடு இணைக்கிறது.  

16127 என்ற எண் கொண்ட வண்டி, சென்னை எழும்பூரிலிருந்து புறப்பட்டு மறுநாள் குருவாயூர் தொடருந்து நிலையத்தினை அடைகிறது. மறுமார்க்கத்தில் வண்டி எண். 16128 குருவாயூர் தொடருந்து நிலையத்திலிருந்து புறப்பட்டு சென்னையை மறுநாள் அடைகிறது.

## மேற்கோள்கள்

பகுப்பு:தமிழகத்தில் தொடருந்து போக்குவரத்து
பகுப்பு:இந்திய விரைவுவண்டிகள்
பகுப்பு:தென்னக இரயில்வே தொடர்வண்டிகள்
புரோமிக் அமிலம்

**புரோமிக் அமிலம்** *(Bromic acid )*  என்பது HBrO3 என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். ஆக்சோவமிலமான இச்சேர்மம் ஐதரசன்புரோமேட்டு என்றும் அழைக்கப்படுகிறது. பெரும்பாலும் நீர்த்த கரைசல்  நிலையிலேயே நிறமற்ற கரைசலாக அறியப்படும் இச்சேர்மம் அறை வெப்பநிலையில் புரோமினாகச் சிதைவடைந்து மஞ்சள் நிறமாக மாற்றமடைகிறது. புரோமிக் அமிலமும் புரோமேட்டுகளும் வலிமையான ஆக்சிசனேற்றிகளாகச் செயல்படுகின்றன மற்றும் பெலௌசொவ் சபோடின்சிகி வினைகளின் பொது உட்பொருளாகவும் விளங்குகின்றன. சமநிலையற்ற வெப்பவியக்கவியல் வினைக்கு பெலௌசொவ் சபோடின்சிகி வினைகள் பழமையான எடுத்துக்காட்டுகளாகும்.

## பிரிகையடைதல்
புரோமிக் அமிலம் குறைவான அடர்த்தியில் இருக்கும்போது ஐதரசன் மற்றும் புரோமேட்டாகப் பிரிகை அடைகிறது. அதேவேளையில் அடர்த்தியான கரைசலாக இருக்கும்போது புரோமினாகப் பிரிகை அடைகிறது. நேர்மின் சுமையுடைய மீயிணைதிறன் புரோமின் அணு எலக்ட்ரான் கவர்திறன் மிக்க OH குழுவுடன் இணைந்திருக்கும் காரணத்தாலேயே புரோமிக் அமிலம் நிலைப்புத்தன்மையற்று காணப்படுவதாக விளக்கப்படுகிறது.

## அமைப்பு
புரோமிக் அமிலம் பல்வேறு மாற்று வடிவங்களில் காணப்படுகிறது . உயர்நிலைக் கோட்பாடுகளின் அடிப்படையில் கணக்கிடப்பட்ட அவற்றின் பிணைப்பு நீளங்கள் இங்கே தரப்பட்டுள்ளன.

மாற்று வடிவ அமைப்புகளுக்கிடையே காணப்படும் அதிகவாற்றல் எல்லைத் தடைகள் மாற்று வடிவங்கள் உருவாவதை தடைசெய்கின்றன. HOBrO2  வடிவம் மட்டுமே நிலைப்புத் தன்மை மிக்கதாக உள்ளது.

## தொகுப்பு முறை தயாரிப்பு
பேரியம் புரோமேட்டும் கந்தக அமிலமும் வினைபுரிவதால் புரோமிக் அமிலம் உருவாகிறது

:  +  →  + 

வினையில் உருவாகும் பேரியம் சல்பேட்டு நீரில் கரையாது என்பதால் வீழ்படிவாக அடியில் தங்குகிறது. தெளியவைத்து இறுத்தல் முறையில் புரோமிக் அமிலம் பிரித்து எடுக்கப்படுகிறது.

## மேற்கோள்கள்

பகுப்பு:ஐதரசன் சேர்மங்கள்
பகுப்பு:புரோமேட்டுகள்
பகுப்பு:ஆக்சிசனேற்றிகள்
பகுப்பு:ஆக்சிசனேற்றும் அமிலங்கள்
பகுப்பு:ஆலசன் ஆக்சோவமிலங்கள்
பழனி - வருவாய் கிராமம்

** பழனி** (en:PALANI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க்  கிராமம்(ஊர்). பழனி வருவாய் வட்டத்தின் முப்பத்திநான்காவது எண் கொண்ட வருவாய் கிராமம் (கிராம எண்:34) ஆகும். பழனி குறுவட்டத்தின் (FIRKA) தலைமையிடமாகவும் உள்ளது.
  
## அமைவிடம்
பழனியிலிருந்து தாராபுரம் செல்லும் மாநில நெடுஞ்சாலையில் பழனியிலிருந்து வடகிழக்கே சுமார் 5 கி.மீ.தூரத்தில் அமைந்து உள்ளது. கடல் மட்டத்திலிருந்து 413 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, பழனி கிராமத்தில் 834 வீடுகள் உள்ளது. இக்கிராமத்தில் 3605 பேர் வசிக்கின்றார்கள். பாலின விகிதம் 52.95 %. இதில் 1909 பேர் ஆண்கள்; 1696 பேர் பெண்கள்.இக்கிராமத்தில் ஆரம்பப் பள்ளி 4ம், நடுநிலைப் பள்ளி 1ம், உயர்நிலைப்பள்ளி 1ம் உள்ளது.

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. 

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்   : பழனி ஊராட்சி ஒன்றியம்

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 1242 முடிய
*வருவாய்கிராமத்தின் பரப்பு                                             : 1283.95.50 ஹெக்டேர்- (3172.72 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## இவற்றையும் காண்க
பழனி

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
அய்யம்புள்ளி

**அய்யம்புள்ளி** (ஆங்கிலம்:Ayyampulli) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி வருவாய் வட்டத்தின், முப்பத்தாறாவது எண் கொண்ட வருவாய் கிராமம் (கிராம எண்:36) ஆகும். 
  
## அமைவிடம்
பழனியிலிருந்து கோடைக்கானல் செல்லும் மாநில நெடுஞ்சாலையில் பழனியிலிருந்து கிழக்கே சுமார் 5 கி.மீ.தூரத்தில் இக்கிராமத்தின் எல்லை தொடங்கி கோடைக்கானல் மலை அடிவாரம் வரையிலும் நீண்டு அமைந்து உள்ளது. கடல் மட்டத்திலிருந்து 446 மீட்டர் உயரத்தில் உள்ளது.  அய்யம்புள்ளி கிராமத்திற்கு குடியிருப்புகளோ! மக்கள் தொகைக் கணக்கோ இல்லை.

## முக்கிய பயிர்
இக்கிராமம் வரதமாநதி அணையின் நீர்வள ஆதாரம் முழுவதும் கொண்டு நெல், கரும்பு, தென்னை, பழத் தோட்டங்களுடன், காய்கறிகளும் அதிகமாக பயிரிடப்படுகிறது. 

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்   : பழனி ஊராட்சி ஒன்றியம்

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 1140 முடிய
*வருவாய்கிராமத்தின் பரப்பு                                             : 1629.35.50 ஹெக்டேர்- (4026.22 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                    :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
நடு அந்தமான் தீவு

**நடு அந்தமான் தீவு** (*Middle Andaman Island*) இந்தியாவின் அந்தமான் தீவுகளின் நடுப் பகுதியில் உள்ள தீவு ஆகும். இதன் மொத்தப் பரப்பளவு 1,536&nbsp;கி.மீ.². இங்கு வங்காளிகள், தமிழர், மலையாளி குடியேறிகள் உட்பட ஜாரவா பழங்குடி மக்களும் பெருமளவு வாழ்கின்றனர். வேளாண்மை, மற்றும் தோட்டப் பயிர்ச்செய்கை ஆகியன இத்தீவு மக்களின் முக்கிய தொழிலாகும்.

நடு அந்தமான் தீவு வடக்கு அந்தமான் தீவை ஆஸ்டென் நீரிணை பிரிக்கின்றது. தெற்கே பரட்டாங்கு தீவை ஹாம்பிரேய்சின் நீரிணை பிரிக்கின்றது. இவ்விரண்டு நீரிணைகளும் குறுகிய, ஆழம் குறைந்த கால்வாய்கள் ஆகும். மேற்கே இன்டர்வியூ தீவை இன்டர்வியூ கால்வாய் பிரிக்கின்றது.

இத்தீவின் கரையோரப் பகுதி 2004 ஆழிப்பேரலையின் போது சேதத்திற்குள்லானது, ஆனாலும் அந்தமான் தீவுகளின் ஏனைய தீவுகளுடன் ஒப்பிடும் போது சேதங்கள் இங்கு குறைவே.

நடு அந்தமானின் முக்கிய நகரங்கள் ரங்காட், பில்லிகிரவுன்ட், கடம்தாலா, பக்குல்டாட்டா, பேதாப்பூர் ஆகியனவாகும். வடக்கு நகர் மாயாபந்தர் நடு அந்தமானில் இருந்தாலும், வடக்கு அந்தமான் தீவினால் நிருவகிக்கப்படுகிறது.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
கரும்வெருகு

**கரும்வெருகு** அல்லது **நீலகிரி மார்ட்டின்** (*Nilgiri marten*, *Martes gwatkinsii*) என்பது தென்னிந்தியாவில் காணப்பபடும் ஒரேயொரு மார்ட்டின் இன விலங்கு. இது நீலகிரி மலையிலும் அதனை ஒட்டியுள்ள மேற்குத் தொடர்ச்சி மலைப்பகுதிகளிலும் காணப்படுகிறது. மார்ட்டின் எனப்படுவது முசுட்டெலிடே எனும் குடும்பத்தைச் சேர்ந்த ஊனுன்னி விலங்கு.

## தோற்றக்குறிப்பு
இவ்விலங்கு மஞ்சள் கழுத்து மார்ட்டினை ஒத்திருந்தாலும் சற்றுப் பெரியது. மண்டையோட்டின் அமைப்பும் மாறுபட்டது. வால் தவிர உடல் 55 முதல் 65 செ.மீ நீளமும் வால் 40 முதல் 45 செ.மீ நீளமும் இருக்கும். எடை ஏறத்தாழ 2.1 கிலோ கொண்டது.

## பரவல்
நீலகிரி மலைப்பகுதியிலும் குடகின் தென்பகுதியிலும் திருவிதாங்கூர் பகுதியிலும் காணப்படுகிறது.

## பழக்கவழக்கங்கள்
இது பகலில் வேட்டையாடும் பகலாடி விலங்கு. மரத்தை வாழிடமாகக் கொண்டிருந்தாலும் அவ்வப்போது தரைக்கு வருகிறது. சிறு பாலூட்டிகள், பறவைகள், சிக்காடா பூச்சி முதலாவற்றை உணவாகக் கொள்கிறது.

## உசாத்துணை


பகுப்பு:பாலூட்டிகள்
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:மேற்குத் தொடர்ச்சி மலையின் விலங்கினங்கள்
தெற்கு அந்தமான் தீவு

**தெற்கு அந்தமான் தீவு** (*South Andaman Island*) அந்தமானின் தெற்கில் அமைந்துள்ள தீவாகும். அந்தமான் தீவுகளில் உள்ள மக்களில் பெரும்பாலானோர் இத்தீவிலேயே வாழ்கின்றனர். அந்தமான் நிக்கோபார் தீவுகளின் தலைநகர் போர்ட் பிளேர் இங்கு அமைந்துள்ளது. இத்தீவின் சில பகுதிகளுக்கு இந்தியரல்லாதோர் செல்வதற்குத் தடை விதிக்கப்பட்டுள்ளது. ஆனாலும், உட்துறை அமைச்சின் அனுமதியுடன் அப்பகுதிகளுக்கு செல்ல முடியும். இத்தீவுக் கூட்டத்தின் எனைய தீவுகளைப் போன்று, இத்தீவும் 2004 ஆழிப்பேரலையினால் பெருமளவு உயிர்ச்சேதமும் பொருட்சேதமும் ஏற்பட்டது.

அந்தமான் தீவுகளில் மூன்றாவது பெரிய தீவு இதுவாகும். நடு அந்தமான் தீவின் தெற்கே இத்தீவு உள்ளது. இரண்டும் ஒரு சிறிய சில நூறு மீட்டர்கள் அகல கால்வாயினால் பிரிக்கப்பட்டுள்ளன. இத்தீவின் நீளம் 93&nbsp;கி.மீ., அகலம் 31&nbsp;கி.மீ., பரப்பளவு 1348&nbsp;கி.மீ.² ஆகும். 2001 கணக்கெடுப்பின் படி, இங்கு 181,949 பேர் வாழ்கின்றனர்.

ஏனைய வடக்குத் தீவுகளைப் போலல்லாது இங்கு மலைகள் குறைவாக உள்ளன. *கோய்யோப்* மலை 456.6 மீட்டர்கள் உயரமானது.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
கிழக்கு மத்திய தொடருந்து மண்டலம் (இந்தியா)

**கிழக்கு மத்திய தொடருந்து மண்டலம்** இந்திய இரயில்வேயின் 17 மண்டலங்களுள் ஒன்றாகும். இதன் தலைமையகம்  ஹாஜிப்பூரில் உள்ளது, மேலும் இந்த மண்டலம் சோன்பூர், சமஸ்திபூர், தானாபூர், முகல்சராய், மற்றும்  தன்பாத் ஆகிய கோட்டங்களை உள்ளடக்கியது. 

## வரலாறு
இந்த மண்டலம் 1996 செப்டம்பர் 8 உருவாக்கப்பட்டது. இதன் தற்போதைய தலைவர் ஏ. கே. மிட்டல் ஆவார்.

## இணைப்பு
* ஹவுரா - தில்லி முதன்மை வழித்தடம்
* கிராண்ட் சோர்ட் (grand chord)
* பரவூனி - கோரக்பூர் (Barauni–Gorakhpur, Raxaul and Jainagar lines)
* முசாபர்பூர் - கோரக்பூர், (ஹாஜிப்பூர், ரக்சவுல், சீதாமடி ஆகிய ஊர்களின் வழியாக)

### பிரிவு
* முசாபர்பூர் - கோரக்பூர் மெயின் லைன்
* முசாபர்பூர் - சீதாமடி பிரிவு
* முசாபர்பூர் - ஹாஜிப்பூர் பிரிவு
* பரவூனி - சமஸ்திப்பூர் பிரிவு
* சமஸ்திப்பூர் - முசாபர்பூர் பிரிவு

## பணிமனை
* டீசல் லோகோ பணிமனை, சமஸ்திப்பூர் 
* டீசல் லோகோ பணிமனை, முகல்சராய்
* டீசல் லோகோ பணிமனை, கோமோ

## முக்கியமான தொடருந்து சேவைகள்
* பட்னா ராசதானி விரைவுவண்டி 
* வைசாலி விரைவுவண்டி
* சப்த கிராந்தி விரைவுவண்டி
* சம்பூர்ணா கிராந்தி விரைவுவண்டி
* பீகார் சம்பர்க் கிராந்தி அதிவிரைவுவண்டி

## சான்றுகள்


## வெளி இணைப்புகள்
* East Central Railway website 

பகுப்பு:இந்திய இரயில்வே மண்டலங்கள்
பகுப்பு:கிழக்கு மத்திய தொடருந்து மண்டலம் - இந்தியா
வடக்கு அந்தமான் தீவு

**வடக்கு அந்தமான் தீவு** (*North Andaman Island*) இந்தியாவின் அந்தமான் தீவுகளின் வடக்கேயுள்ள தீவு ஆகும். இதன் பரப்பளவு 1376&nbsp;கி.மீ.² ஆகும். இத்தீவின் முக்கிய நகரம் திக்லிப்பூர் ஆகும். கடல்வாழ் உயிரினங்களுக்குப் பேர் பெற்ற இத்தீவின் முக்கியத் தொழில் நெற்சாகுபடியும் ஆரஞ்சு வளர்ப்பும் ஆகும். அந்தமான் நிக்கோபார் தீவுக்கூட்டத்தின் அதியுயர்ந்த மலை சாடில் மலை (738 மீட்டர்) இத்தீவிலேயே அமைந்துள்ளது.

பெரும் நிலநடுக்கங்களைச் சந்திக்கும் இத்தீவு 2004 நிலநடுக்கத்தில் பெரும் அழிவைச் சந்தித்தது.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
கீரனூர் - வருவாய் கிராமம் (பழனி)

**கீரனூர்** (en:KEERANUR) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க்  கிராமம்(ஊர்).  பழனி வருவாய் வட்டத்தின்  பதினைந்தாவது எண் கொண்ட வருவாய் கிராமம் (கிராம எண்: 15) ஆகும்.பழனி வருவாய் வட்டத்திலுள்ள பேரூராட்சிகளில் இதுவும் ஒன்று.

## அமைவிடம்
பழனியிலிருந்து தாராபுரம் செல்லும் மாநில நெடுஞ்சாலையில்  சுமார் 21 கி.மீ.தூரத்தில் தொப்பம்பட்டியிலிருந்து மேற்கே சுமார் 5 கி.மீ.தூரத்தில் அமைந்து உள்ளது. கடல் மட்டத்திலிருந்து 532 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 6296 மக்கள் இங்கு வாழ்கின்றார்கள். இவர்களில் 49% ஆண்கள், 51% பெண்கள் ஆவார்கள். கீரனூர் மக்களின் சராசரி கல்வியறிவு 57% ஆகும்,  இதில் ஆண்களின் கல்வியறிவு 63%,  பெண்களின் கல்வியறிவு 50% ஆகும். இது இந்திய தேசிய சராசரி கல்வியறிவான 59.5% விட குறைந்ததே. கீரனூர் மக்கள் தொகையில் 12%  ஆறு வயதுக்குட்பட்டோர் ஆவார்கள்.

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. 

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : தொப்பம்பட்டி

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 1069 முடிய
*வருவாய்கிராமத்தின் பரப்பு                                            : 957.69.5 ஹெக்டேர்- (2366.52 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
பரட்டாங்கு

**பரட்டாங்கு** (*Baratang*), அல்லது **பரட்டாங்கு தீவு** (*Baratang Island*), இந்தியாவின் அந்தமான் தீவுக்கூட்டத்தில் உள்ள ஒரு தீவு ஆகும். இதன் பரப்பளவு அண்ணளவாக 297.6&nbsp;கி.மீ.². பெரும் அந்தமான் தீவுக்கூட்டத்தின் முக்கிய தீவுகளில் ஒன்றான இத்தீவின் வடக்கே நடு அந்தமான் தீவு, தெற்கே தெற்கு அந்தமான் தீவு ஆகிய அமைந்துள்ளன. ரிட்ச்சி தீவுக்கூட்டம் கிழக்கே 20 கி.மீ. தொலைவில் உள்ளது. அந்தமான் நிக்கோபார் தீவுகளின் தலைநகர் போர்ட் பிளேர் இத்தீவின் தெற்கே 100 கி.மீ. தொலைவில் உள்ளது.

இந்தியாவிலேயே புதைசேற்று எரிமலைகள் இங்குதான் உள்ளன. இந்தச் சேற்று எரிமலைகள் கடைசியாக 2005 ஆம் ஆண்டில் வெடித்தன. அதற்கு முன்னர் 2003 பெப்ரவரி 18 இல் வெடித்தது. உள்ளூரில் இவ்வெரிமலைகளை "ஜால்கி" என அழைக்கின்றனர்.

தெற்காசியாவில் உள்ள ஒரேயொரு செயல்முறை எரிமலையான பாரென் தீவு, மற்றும் நார்க்கொண்டம் ஆகிய எரிமலைகள் இங்குள்ளன.

## வெளி இணைப்புகள்

* Geological Survey of India 
* 

பகுப்பு:அந்தமான் நிக்கோபார் தீவுகளின் தீவுகள்
பகுப்பு:இந்திய எரிமலைகள்
பகுப்பு:புதைசேற்று எரிமலைகள்
முச்சல்பேன்

**முச்சல்பேன்** *(Trisulfane)* என்பது H2S3 என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். இது ஐதரசன் முச்சல்பைடு அல்லது இருஐதரசன் முச்சல்பைடு என்றும் அழைக்கப்படுகிறது. இதனுடைய மூலக்கூறு வாய்ப்பாடு HSSSH என்றும் மாற்றி எழுதப்படுகிறது. ஐதரசனின் சல்பைடு பல்லுறுப்பிகளில் இதுவும் ஒன்றாகும்.

## மேற்கோள்கள்

பகுப்பு:ஐதரசன் சேர்மங்கள்
பகுப்பு:சல்பைடுகள்
பகுப்பு:கனிம கந்தகச் சேர்மங்கள்
சாதா உள்ளான்

thumb|''Actitis hypoleucos''
**சாதா உள்ளான்** என்பது (*common sandpiper*, *Actitis hypoleucos*) உள்ளான் வகையைச் சேர்ந்த பரவலாகக் காணப்படும் நீர்க்கரை பறவையாகும். இது ஒன்றிரண்டு பறவைகளுடன் சேர்ந்து திரியக்கூடியது. 

## விளக்கம்
இப்பறவை சிறு காடையின் பருமன் இருக்கும். வயது வந்த பறவை 18–20 செமீ (7.1–7.9 அங்குலம்) நீளமும், 32–35 செமீ (13–14 அங்குலம்) இறக்கை அகலம் கொண்டது. இதன் அலகு பழுப்பு நிறத்திலும், கால்கள் தெளிவற்ற பழுப்பு நிறத்திலும் இருக்கும்.  குளிர்காலத்தில் இதன் தோற்றம் பின்வருமாறு மாறுபட்டு காணப்படும்; குளிர்காலத்தில் இதன் தலை சாம்பல் பழுப்பாக ஆழ்ந்த பழுப்பு நிறக்கோடுகளோடு காணப்படும். கண்ணுக்குமேல் அகன்ற வெண் புருவத்தைக் காண இயலும். உடலின் மேற்பகுதி ஆலிவு கலந்த பழுப்பு நிறமாக இருக்கும். பிட்டமும் வாலும் பழுப்பாக வெளி ஓர இறகுகள் வெண்மை கலந்து தோன்றக் காட்சி தரும். உடலின் கீழ்ப்பகுதி வெண்மையாக இருக்கும். மார்பில் மட்டும் கருஞ்சாம்பல் நிறக் கோடுகள் சில அழகு செய்யும். பறக்கும்போது குறுகலான வெள்ளைப் பட்டை இறக்கைகளில் காணப்படுவது கொண்டும், 'ட்டீஇ;ட்டீஇ' எனக் கீறிச் குரலில் கத்திக் கொண்டே பறப்பதைக் கொண்டு இதனை அணையாளம் காணலாம். கோடையில் நிறங்கள் ஆழ்ந்து காணப்படும்.  

## பரவலும் வாழிடமும்
சாதா உள்ளானானது மிதவெப்பமண்டல அயன அயல் மண்டல ஐரோப்பா மற்றும் ஆசியாவின் பெரும்பாலான பகுதிகளில் இனப்பெருக்கம் செய்கின்றன. மேலும் குளிர்காலத்தில் ஆப்பிரிக்கா, தெற்கு ஆசியா, ஆத்திரேலியாவிற்கு வலசை போகிறன்றன. அவை ஏப்ரல் கடைசி வாரம் முதல் மே முதல் வாரம் வரை  தங்கள் இனப்பெருக்க காலாத்திற்காக புறப்படுகின்றன.

## இனப்பெருக்கம்
இவை ஆற்றிடை வெளிகளில் தரையில் கூடு கட்டுகின்றன. அதில் சுமார் நான்கு முட்டைகள் வரை இடும். இவற்றின் முட்டைகள் சிவப்பும் பழுப்புமான புள்ளிகளோடு கூடிய வெளிர் மஞ்சள் நிறத்தில் இருக்கும். அச்சுறுத்தலுள்ளு உள்ளாகும்போது, இளம் பறவைகள்​​ தங்கள் பெற்றோரின் உடலைப் பற்றிக் கொண்டு பாதுகாப்பாக பறந்து செல்லலும்.

## உணவு
சாதா உள்ளான்கள் தரையில் அல்லது ஆழமற்ற நீரை பார்வையால் உணவு தேடுகின்றன. பூச்சிகள், ஓடுடைய கணுக்காலிகள் மற்றும் பிற முதுகெலும்பிலி உணவாக கொள்கின்றன. பறக்கும்போது பூச்சிகளைக் கூட பிடிக்கலாம். 

## மேற்கோள்

பகுப்பு:உள்ளான்கள்
பகுப்பு:நீர்ப் பறவைகள்
பகுப்பு:ஐரோவாசியப் பறவைகள்
கியூரியம் ஐதராக்சைடு

**கியூரியம் ஐதராக்சைடு** *(Curium hydroxide)*  என்பது [Cm(OH)3] என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். அளந்தறியக்கூடிய அளவுக்கு கண்டறியப்பட்ட இந்த முதல் கதிரியக்கச் சேர்மம் 1947 ஆம் ஆண்டில் கண்டறியப்பட்டது. ஒரு கியூரியம் அணுவும் மூன்று ஐதராக்சைடு அணுக்களும் சேர்ந்து இச்சேர்மம் உருவாகிறது. முதன்முதலாகக் கண்டுபிடிக்கப்பட்ட கியூரிய சேர்மமும் இதுவேயாகும்.

## இதையும் காண்க
*கியூரியம்(III) ஆக்சைடு

## மேற்கோள்கள்
*Web Elements page: Curium

பகுப்பு:கியூரியம் சேர்மங்கள்
பகுப்பு:ஐதராக்சைடுகள்
சிறு ஆள்காட்டி குருவி

**சிறு ஆள்காட்டி குருவி** (*little ringed plover*, *Charadrius dubius*) என்பது ஒருவகை ஆள்காட்டிப் பறவையாகும். இப்பறவை காடையைவிட குறைந்த பருமன் உடையது. இது அமைப்பில் ஆள்காட்டி குருவி போன்றது, ஆனால் தோற்றத்தில் உள்ளான் போன்றது. இதன் முதுகு  தவிட்டு நிறத்திலும், வயிறு வெள்ளை நிறத்திலும், உருண்டைத் தலையும், புறா அலகு போன்ற தடித்த அலகும், கொண்டது இப்பறவை.

## மேற்கோள்

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:ஒன்றிணைக்க வேண்டிய விலங்கியல் கட்டுரைகள்
கியூரியம்(III) ஆக்சைடு

**கியூரியம்(III) ஆக்சைடு** *(Curium(III) oxide)*  என்பது Cm2O3 என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். கியூரியம் மற்றும் ஆக்சிசன் சேர்ந்து Cm2O3 , CmO2 என்ற  இரண்டு ஆக்சைடுகள் உருவாகின்றன. CmO2, கியூரியம்(IV) ஆக்சைடு  என்று அழைக்கப்படுகிறது. இரண்டு ஆக்சைடுகளும் திடப்பொருள்களாகும். இரண்டுமே நீரில் கரையாதவை, ஆனால் கனிம அமிலங்களில் கரைகின்றன. கியூரியம்(III) ஆக்சைடு மட்டுமே பொதுவாக கியூரியம் ஆக்சைடு எனப்படுகிறது.

## மேற்கோள்கள்

## இவற்றையும் காண்க
* கியூரியம் ஐதராக்சைடு

## வெளி இணைப்புகள்
* www.webelements.com

பகுப்பு:கியூரியம் சேர்மங்கள்
பகுப்பு:செசுகியுவாக்சைடுகள்
கு. திருப்பதி

**கு. திருப்பதி** (ஆகத்து 9, 1930 - செப்டம்பர் 30, 2015) தமிழக அரசியல்வாதி ஆவார்.

இவர் தமிழ்நாட்டில் மதுரை மாவட்டத்தில் குழந்தைவேல் பிள்ளை - பாப்பாத்தி அம்மாள் ஆகியோருக்கு இரண்டாவது குழந்தையாகப் பிறந்தார். இவர் 1971-இல் நடந்த தமிழ்நாடு சட்டப்பேரவைத் தேர்தலில் திராவிட முன்னேற்ற கழகத்தின் சார்பாக மதுரை மத்தி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினரானார். மதுரையைச் சேர்ந்த இவர் மதுரைக் கல்லூரியில் பொருளாதாரத்தில் இளநிலைப் பட்டம் பெற்று, பின்னர் சென்னை சட்டக் கல்லூரியில் சட்டம் பயின்று பட்டம் பெற்றார். அரசியலுக்கு வரும் முன் வழக்கறிஞராகப் பணியாற்றினார்.

செப்டம்பர் 30, 2015-ல் மாலை சுமார் 6.30 மணியளவில் காலமானார். திராவிட முன்னேற்ற கழகத்தின் தலைவர் கலைஞர், கு. திருப்பதி க்கான இரங்கல் செய்தியை முரசொலி பத்திரிகையில் தெரிவித்தார். இவரின் மறைவுக்கு இரங்கல் குறிப்பு தமிழ்நாடு சட்டமன்றத்தில் 21 ஆம் தேதி ஜனவரி மாதம் 2016 ஆம் ஆண்டு பதிவு செய்யப்பட்டது.

## மேற்கோள்கள்


பகுப்பு:மதுரை மக்கள்
பகுப்பு:1930 பிறப்புகள்
பகுப்பு:2015 இறப்புகள்
பகுப்பு:மதுரை அரசியல்வாதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
ஐரோவாசியா நத்தைக் குத்தி

**ஐரோவாசியா நத்தைக் குத்தி** (*Eurasian stone curlew*) என்பது நத்தைக்குத்தி குடும்பத்தைச் சேர்ந்த ஒரு பறவையாகும். இப்பறவை கௌதாரியைவிட சற்றுப் பெரியதாகவும், தலை தடித்து உருண்டும், ஆள்காட்டி குருவியின் நிறத்தில் இருக்கும். பகலில் சோம்பாரியாக இருக்கும் இப்பறவை மாலை, காலை, இரவு போன்ற நேரங்களில் சுருசுருப்பாக இரைதேடக்கூடியது.

## மேற்கோள்கள்

பகுப்பு:ஐரோவாசியப் பறவைகள்
தெக்கினீசியம்(IV) குளோரைடு

**தெக்கினீசியம்(IV) குளோரைடு** *(Technetium(IV) chloride)* என்பது TcCl4  என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். இது தெக்கினீசியம் மற்றும் குளோரின் தனிமங்கள் சேர்ந்து உருவாகிறது. மற்ற ஆவியாகும் குளோரைடுகளில் இருந்து தெக்கினீசியத்தைப் பிரித்தெடுக்கும் ஒரு முறைகாக ஆய்வுகள் நடைபெற்றபடி உள்ளன. தெக்கினீசியம்(IV) குளோரைடின் கூழ்மக் கரைசல்கள் காமா கதிர்வீச்சுக்கு உட்படுத்தப்பட்டால் அவை தெக்கினீசியம்(VII) அயனிகளாக உருவாகின்றன

## டெக்னீசியம் முக்குளோரைடு

**தெக்கினீசியம் முக்குளோரைடு** முதன்முதலில் 2010 ஆம் ஆண்டில் அறியப்பட்டது. இருதெக்கினீசியம்(III) நான்கசிட்டேட்டு மற்றும் ஐதரசன் குளோரைடு வளிமத்துடன் 300 பாகை வெப்பநிலையில் வினைபுரியும் போது கருப்பு நிறத்திண்மமாக உருவாகிறது. இதில் முக்கோண வடிவ Tc3Cl9  அலகுகள் C3V சீரொழுங்குடன் ஒவ்வொரு Tc அணுவும் அடுத்துள்ள இரண்டு Tc அணுக்கள் மற்றும் 5 குளோரைடு ஈனிகளுடன் ஒருங்கிணைந்துள்ளன. Tc-Tc பிணைப்பின் நீளம் 2.44 ஆங்ஸ்டிராம் அலகு ஆகும்

## மேற்கோள்கள்

பகுப்பு:தெக்கினீசியச் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
மறைபொருள் நிலை

**மறைபொருள் நிலை** (*occult*) என்பது "மறைந்திருக்கும் அறிவு" எனப்படும். இது இலத்தீன் சொல்லான *occultus* என்பதாகும், இது "ஒளிவு மறைவான, மறைவான, இரகசியம்" எனும் அர்த்தம் தரும். இது பொதுவான ஆங்கில மொழிப் பாவனையில் "இயல்பு கடந்த அறிவு" எனவும், "அளவிடக் கூடிய அறிவு" என்பதற்கு எதிர்மறையாகவும் பயன்படுத்தப்படுகிறது. இது பொதுவாக அறிவியற் சொல்லாக கருதப்படுகிறது. இச் சொல் சிலவேளைகளில் "சிலருக்கு மட்டுமான" அல்லது "மறைவான வைக்கப்பட்டுள்ள" அறிவு எனக் கருதப்படுகின்றது. ஆனால் மறைபொருள் நிலையாளர்கள் உண்மைக் காரணங்களுக்கு அப்பால் பரந்துள்ள ஆழமான ஆன்மீக உண்மைத்தன்மையையும் பௌதீக அறிவியல்களையும் கற்பதில் ஈடுபடுகின்றார்கள்.

## குறிப்புகள்

## வெளி இணைப்புகள்
* Center for History of Hermetic Philosophy and Related Currents, University of Amsterdam
* University of Exeter Centre for the Study of Esotericism (EXESESO)
* ESSWE European Society for the Study of Western Esotericism, with many links to associated organizations, libraries, scholars etc.
* Joseph H. Peterson, Twilit Grotto: Archives of Western Esoterica (Esoteric Archives: Occult Literature)
* ''Occult Science and Philosophy of the Renaissance'' *.* Online exhibition from the Louisiana State University Libraries Special Collections. Accessed 2013-09-15.
* 
*eLibrary of ancient books on occultism, spiritism, spiritualism, séances, development of mediumship in the Western and Oriental Traditions. Many technical advice on ITC and EVP, and practical tips concerning the development of different forms of Mediumship provided by medium Maryse Locke.
* the MYSTICA.ORG An on-line encyclopedia of the occult

பகுப்பு:மறைபொருள் நிலை
ரி-14 ஆர்மட்டா

**ரி-14 ஆர்மட்டா** (*T-14 Armata*; ; தயாரிப்பு குறி: "Object 148") என்பது உருசியாவின் ஐந்தாம் தலைமுறை பிரதான போர்க் கவச வாகனம் ஆகும். இது முதன் முதலாக பொதுவிடத்தில் 2015 மாஸ்கோ வெற்றி நாள் அணி வகுப்பில் தென்பட்டது. 2015 முதல் 2020 வரையான காலப்பகுதியில் உருசியாப் படை 2,300 ரி-14 போர்க் கவச வாகனங்களை வாங்கத் திட்டமிட்டுள்ளது.

## குறிப்புகள்

## வெளி இணைப்புகள்
*New Russian Armor – First analysis: Armata: Defense Update analysis.
*Russia's armour revolution: Jane's analysis.
*Full details: Armata official government source

பகுப்பு:கவச வாகனம்
லெப்பேர்ட் 2

**லெப்பேர்ட் 2** (*Leopard 2*) என்பது மேற்கு செருமானிய தரைப்படைக்காக 1970 களில் உருவாக்கப்பட்ட பிரதான போர்க் கவச வாகனம் ஆகும். இக் கவச வாகனம் செருமானிய தரைப்படையின் பிரதான போர்க் கவச வாகனம் ஆக 1979 இல் முதன்முதலாக அறிமுகமாகி "லெப்பேர்ட் 1" எனும் முந்தைய கவச வாகனத்திற்குப் பதிலாக அமைந்தது. இதன் பல பதிப்புக்கள் செருமன் தரைப்படை, 12 ஏனைய ஐரோப்பிய நாடுகள் மற்றும் சில ஐரோப்பிய நாடுகள் அல்லாத நாடுகளிலும் சேவையிலுள்ளது. 

## உசாத்துணை

## External links

* Leopard 2 Revolution
* Leopard 2A4 main battle tank(Army recognition)
* Army Vehicles.DK Leopard 2A5
* Army Vehicles.DK Leopard 2A4
* Military Periscope - Leopard 2 main battle tank 
* Fprado.com - Kampfpanzer Leopard 2 
* Leopard 2A5
* A Finnish Army Leopard 2A4 firing from a hull-down position 
* A Finnish Leopard 2A4 firing, videoed from inside the turret 
* Danish Leopard 2A5 
* Singapore Leopard 2A4 MBT

பகுப்பு:கவச வாகனம்
ரி-90

**ரி-90** (*T-90*) என்பது உருசியாவின் மூன்றாம் தலைமுறை பிரதான போர்க் கவச வாகனம் ஆகும். இது தற்போது உருசிய தரைப்படை, கடற் படை மற்றும் காலாட்படை என்பவற்றின் நவீன கவச வாகனம் ஆகும். இது உருசியாவின் வடிவமைக்கப்பட்டு, தயாரிக்கப்பட்டது. 2011 ஆம் ஆண்டு முதல் உருசிய பாதுகாப்புப்படைகள் ரி-14 ஆர்மட்டாவின் உருவாக்கத்தை எதிர் பார்த்து ரி-90 இன் வாங்கும் தேவையை நிறுத்திவிட்டது.

## குறிப்புகள்

## வெளி இணைப்புகள்

* T-90 MBT Military Today
* T-90S main battle tank
* T-90MS main battle tank(Army Recognition)
* T-90S Third-Generation Main battle tank, uralvagonzavod 
* T-90MS Tagil(Military Today)
* T-90S Main Battle Tank—Bharat Rakshak
* Uralvagonzavod, manufacturer's English-language home page (Russian , T-90 English page)
* The T-90 tank by the Federation of American Scientists
* T-90S Main Battle Tank at the Armor Site
* Main battle tank T-90: Firing sample 
* Main battle tank T-90 at GlobalSecurity.org

பகுப்பு:கவச வாகனம்
திருச்செந்தூர் (செந்தூர்) விரைவு வண்டி

thumb|278x278px|சென்னை எழும்பூர் இரயில் நிலையத்தில் நிற்கும் திருச்செந்தூர் விரைவு வண்டி
**திருசெந்தூர் (செந்தூர்) விரைவுவண்டி** என்பது இந்திய இரயில்வேயின் தென்னக இரயில்வே மண்டலத்தினால் இயக்கப்படும் ஒரு விரைவு வண்டி ஆகும். இது தூத்துக்குடி மாவட்டத்தில் உள்ள திருச்செந்தூருக்கும் சென்னைக்கும் இடையே தினமும் இரு வழியிலும் இயக்கப்படுகின்றது.

குறியீட்டின் படி, 20605  எனப் எண்ணிடப்பட்ட தொடருந்து சென்னையிலிருந்து 16.05 மணிக்குப் புறப்பட்டு திருச்செந்தூரினை மறுநாள் காலை 08.00 மணிக்கு அடைகின்றது. மறுமார்க்கத்தில் 20606 எனப் எண்ணிடப்பட்ட வண்டி திருச்செந்தூரிலிருந்து 19.10 மணிக்கு புறப்பட்டு சென்னையை மறுநாள் காலை 10.30 மணிக்கு அடைகின்றது. இது 776 கி.மீ தொலைவினை 15மணி 20நிமிடங்களில் கடக்கின்றது. இந்த வண்டியின் முக்கியமான நிறுத்தங்கள் திருநெல்வேலி, மதுரை, திருச்சிராப்பள்ளி, தஞ்சாவூர், மயிலாடுதுறை, கடலூர், விழுப்புரம் ஆகும். இது 18 பெட்டிகளைக் கொண்டுள்ளது. இந்த வண்டி கும்பகோணம் வழியே செல்லும் பழைய சென்னை எழும்பூர் - தஞ்சாவூர் முதன்மை வழித்தடம் (மெயின் லைன்) வழியாக இயக்கப்படுகின்றது. இதனால் பயணத்தொலைவு 64 கி.மீட்டர் கூடுகின்றது. 

## Schedule
 

 

## பெட்டி வரிசை

It has one AC First Class cum IInd Class, one Ac Two Tier, one AC Three Tier, nine Sleeper class, four Unreserved general sitting coach.

## மேற்கோள்கள்

பகுப்பு:தமிழகத்தில் தொடருந்து போக்குவரத்து
பகுப்பு:இந்திய விரைவுவண்டிகள்
பகுப்பு:தென்னக இரயில்வே தொடர்வண்டிகள்
அசிட்டைல் புரோமைடு

**அசிட்டைல் புரோமைடு** *(Acetyl bromide)* என்பது ஒரு அசிட்டைல் புரோமைடு வகைக் கரிமச் சேர்மமாகும். பெயருக்கேற்றபடியே இது அசிட்டிக் அமிலம் மற்றும் பாசுபரசு முப்புரோமைடு வினைபுரிவதால் உருவாகிறது:

: 3 CH3COOH + PBr3 → 3 CH3COBr + H3PO3

அமில ஆலைடு போலவே அசிட்டைல் புரோமைடும் தண்ணீரில் நீராற்பகுப்பு அடைகிறது. இதன்விளைவாக அசிட்டிக் அமிலமும் ஐதரோபுரோமிக் அமிலமும் விளைகின்றன. மேலும் இது ஆல்ககால்கள் மற்றும் அமீன்களுடன் வினைபுரிந்து முறையே அசிட்டேட் எசுத்தர் மற்றும் அசிட்டமைடுகளையும் கொடுக்கிறது.

## மேற்கோள்கள்

பகுப்பு:அசைல் புரோமைடுகள்
சலஞ்சர் 2

**சலஞ்சர் 2** (*FV4034 Challenger 2*) என்பது பிரித்தானியாவின் பிரதான போர்க் கவச வாகனம் ஆகும். இது ஐக்கிய இராச்சியம், ஓமான் ஆகிய நாடுகளின் தரைப்படைகளில் சேவையில் உள்ளது. இது பிரித்தானியாவின் விக்கர்ஸ் நிறுவனத்தினால் வடிவமைக்கப்பட்டு தயாரிக்கப்பட்டது.

### ஓப்பபீட்டளவு கவச வாகனங்கள்
* எம்1 ஆப்ராம்ஸ்
* லெப்பேர்ட் 2
* மர்கவா

## குறிப்புகள்

## வெளி இணைப்புகள்

* British army Challenger 2 webpage

பகுப்பு:கவச வாகனம்
டைகர் 1

**டைகர் 1** (*Tiger I*; ) என்பது 1942 களில் தயாரிக்கப்பட்டு இரண்டாம் உலக யுத்தத்தில் பயன்படுத்தப்பட்ட செருமனியின் பாரிய தகரி ஆகும். இதன் செருமனிய உத்தியோகப் பெயர் *Panzerkampfwagen&nbsp;VI&nbsp;Tiger&nbsp;Ausf. E* ஆகும். இதுவே சுருக்கமாக டைகர் (*Tiger*) என அழைக்கப்படுகிறது. டைகர் 1 முதன் முதலாக நாட்சி ஜெர்மனியின் பாதுகாப்புப் படைக்கு 88 மிமி துப்பாக்கி பொருத்தப்பட்ட தகரியை வழங்கியது. இரண்டாம் உலக யுத்த காலத்தில் டைகர் 1  செருமனியின் எல்லா சண்டை முன்னரங்குகளிலும் காணப்பட்டது.

## குறிப்புகள்

## உசாத்துணை

## வெளி இணைப்புகள்

* Tiger I at the Armorsite 
* Tiger I Information Center
* Bovington Tank Museum Tiger and Restoration
* Article, "New German Heavy Tank" from U.S. Intelligence Bulletin, June 1943
* Under The Tiger's Skin  June 1945 Popular Science
* Tiger1.info 7* Tiger survivors – PDF Surviving Tiger Tanks
* Panzerkampfwagen VI Tiger (P)  and Ausf. E  at Achtung Panzer!
* Tiger and Tiger II sections from Handbook on German Military Forces

பகுப்பு:கவச வாகனம்
போவயிஸ் பேராலயம்

**போவயிஸ் புனித பேதுரு பேராலயம்** (*Cathedral of Saint Peter of Beauvais*; ) என்பது வட பிரான்சின் போவயிஸ் எனுமிடத்தில் அமைந்துள்ள முழுவதும் கட்டி முடிக்கப்படாத ஓர் உரோமன் கத்தோலிக்கமப் பேராலயமாகும். இது கோதிக் கட்டிடக்கலையில் முக்கிய துணிச்சலான சாதனையாகக் கருதப்படுகிறது. இது நடமாடும் பகுதியால் சேரக்கூடிய அரைவட்ட முகப்பு, ஏழு பல்கோணவடிவ அழகிய சிற்றாலயங்களுடன் (13 ஆம் நூற்றாண்டு) கூடிய சிலுவை வடிவ கோயிலின் குறுக்குக் கைப்பகுதி (16 ஆம் நூற்றாண்டு), பாடகர் குழுப் பகுதி ஆகியவற்றை மட்டும் கொண்டுள்ளது.

## உசாத்துணை

## வெளி இணைப்புகள்

* Cathedral of Beauvais Digital Media Archive  (creative commons-licensed photos, laser scans, panoramas), data from a World Monuments Fund/CyArk research partnership
* 
* 360 degrees panorama virtual tour of some French cathedrals including Beauvais 
* Photographs and drawings of the cathedral
* Spectacular views of the inside

பகுப்பு:பிரான்சியக் கிறித்தவக் கோவில்கள்